Ljubljana, 4. 1. 2021

## R A Z P I S

## za strokovno sodelavko / strokovnega sodelavca projekta Sindikata Mladi plus - nadomeščanje porodniške

Na Sindikatu Mladi plus zaposlujemo! Ali te veseli projektno delo in so ti blizu sindikalne vsebine? Potem si pravi/a za nas.

V okviru projekta iščemo kandidata/tko za strokovnega sodelavca/ strokovno sodelavko (m/ž), ki bo nadomeščal\_a porodniško odsotnost, za čas trajanja projekta. Zaposlitev bo za polni delovni čas (40 ur/teden) in sicer za določen čas – do konca septembra 2021.

**Naziv delovnega mesta:** Strokovni sodelavec / strokovna sodelavka (m/ž)

**Naziv delodajalca:** Sindikat študentov, dijakov in mladih brezposelnih – Sindikat Mladi plus

**Predpisana izobrazba:**[[1]](#footnote-1)**:** V. stopnja

### **Splošni pogoji dela:**

|  |  |
| --- | --- |
| oblika dela: | Zaposlitev za določen čas (projektno delo) |
| delovni čas: | Delovni čas znaša 40 ur tedensko.  Začetek dela je načeloma vsak delovni dan med 08:00 in 09:00 uro, zaključek dela pa med 16:00 in 17:00 uro. |
| delovno mesto: | Strokovni sodelavec / strokovna sodelavka (m/ž)  Delo bo potekalo delno na sedežu organizacije in delno od doma in vključuje delo z računalnikom. Občasno pa bo potrebno tudi delo na terenu po različnih krajih v Sloveniji.  Pričakuje se, da strokovni sodelavec pomagal pri implemantaciji projekta, pri čemer bo sodeloval\_a z vodjo projekta in skrbel\_a za izvedbo vseh projektnih aktivnosti. V okviru svojih del in nalog strokovno in v sodelovanju z vodjo projekta ter ostalimi izvajalci vodi ter koordinira operacijo, načrtuje, organizira, koordinira in skrbi za izvedbo posameznih aktivnosti operacije, spremlja in nadzira delo zunanjih izvajalcev, zagotavlja sodelovanje in koordinira delo na regionalni oziroma nacionalni ravni, finančno in vsebinsko spremlja in poroča o izvajanju operacije, pripravlja vmesna in letna poročila o izvajanju operacije, poroča o rezultatih in evalvaciji projekta, predstavlja operacijo strokovni in širši javnosti itd. |
| trajanje dela: | februar 2021 – 30. september 2021  Možnost podaljšanja je v primeru pridobitve novih razpisnih sredstev za zaposlitev na enakem vsebinskem področju. |
| poskusno obdobje: | 3 mesece |
| plačilo: | **1200€ bruto** |

1. **Osnovni pogoji za prijavo in opravljanje dela:**

* upoštevanje pogojev za prijavo: **Rok za prijavo je 15.1.2021**.
* Oseba je zmožna pričeti z delom v začetku februarja.
  1. Močno zaželjene delovne izkušnje:
* izkušnje z izvajanjem projektov
* izkušnje s finančnim in vsebinskim poročanjem o izvedenih projektnih aktivnosti, izkušnje z uporabu spletnih orodij oziroma referenčnih informacijskih sistemov za spremljanje in poročanje
* izkušnje s koordiniranjem več aktivnosti hkrati
* izkušnje s področja neformalnega izobraževanja/usposabljanja mladih
* izkušnje z delom v sindikalnem, mladinskem oziroma nevladnem sektorju
* zaželene izkušnje tudi z drugih področij iz točke 3) tega razpisa.

Upoštevamo tudi izkušnje pridobljene s prostovoljnim in/ali študentskim delom.

* 1. zahtevana znanja oziroma kompetence:
* osnovno poznavanje delovnopravne zakonodaje
* poznavanje problematike brezposelnosti mladih, prekarizacije in koncepta dostojnega dela;
* poznavanje področja izobraževanj/usposabljanje mladih, metod neformalnega izobraževanja, pristopov mladinskega dela
* poznavanje delovanja sindikatov
* poznavanje računalniških programov Microsoft Office in spletnega komuniciranja;
* aktivno pisno in ustno znanje slovenskega in angleškega jezika;
* osnovno poznavanje delovanja državnih/javnih institucij v Sloveniji;
* poznavanje področja zaposlovanja mladih, participacije mladih in/ali mladinskega organiziranja, pri tem predstavljajo prednost: poznavanje participacije mladih in mladinskih struktur v Sloveniji na obeh nivojih – nacionalnem (državnem) in lokalnem nivoju (lokalno mladinsko organiziranje, delovanje lokalnih skupnosti)
* zmožnost ekipnega dela;
* kompetentnost za delo z ljudmi;
* zmožnost sočasnega opravljanja več različnih del.

1. **Opis delovnega mesta:**

Strokovni sodelavec / strokovna sodelavka bo pomagal\_a pri izvajanju 19 mesečnega projekta s področja »Krepitev kompetenc mladih skozi aktivno državljanstvo za večjo zaposljivost« pri čemer bo skupaj z vodjo projekta zadolžen\_a za celotno vodenje projekta, sodelovanje s partnerji ter izvedbo vseh projektnih aktivnosti.

Strokovni sodelavec / strokovna sodelavka bo prav tako pomagal\_a vodji projekta za vestno in redno poročanje o projektu, vnašanje zahtevkov za izplačilo ter finančno vodenje projekta.

Pomembnih je več sklopov:

1. **sodelovanje z ekipo in z zunanjimi sodelavci:** usklajevanje dela z vodjo projekta, sodelovanje s partnerji v projektu, iskanje izvajalcev ter komuniciranje z ostalimi izvajalci v projektu, delo v projektni skupini.
2. **organizacija izobraževanj in pomoč pri pripravi strokovnih vsebin** za mlade na temo večje zaposljivosti mladih: koordiniranje izobraževanj v 6.statističnih regijah po Sloveniji, vodenje izvajalcev izobraževanj, priprava gradiv, rekrutacija udeležencev in izvajalcev izobraževanj, komuniciranje z obojimi, izbor lokacij, priprava pogodb za izvajalce itd.;
3. koordiniranje **kampanje in aktivnosti zagovorništva**: sodelovanje z različnimi akterji, partnerji, odločevalci, oblikovalci
4. **promocija** projekta ter pomena zaposlovanja mladih in sicer prek spletnih kanalov, na terenu med mladimi, v sodelovanju z drugimi organizacijami, zagotavljanje oglaševanja, izvajanje novinarskih konferenc, sodelovanje z množičnimi mediji ter priprava promocijskih materialov;
5. **koordinacija in vodenje projektov**: priprava različnih besedil (dopisi za različne ciljne skupine, sporočila za javnost, besedilo natečajev ipd.), arhiviranje dokumentacije, redno komuniciranje s projektno ekipo, skrb za izvedbo projekta v skladu z načrtom, priprava različne dokumentacije, pomoč vodji projekta pri poročanju o poteku projekta in pristojnemu ministrstvu idr. administrativna dela; promocija in organizacija dogodkov,
6. priprava analiz (ankete, vprašalniki, evalvacija itd.),
7. pomoč vodji projekta pri **pripravi dokumentacije** in poročil; vnašanje poročil v spletni sistem za poročanje ministrstvu, priprava zahtevkov za izplačilo
8. terensko delo (pomoč pri izvajanju usposabljanj na različnih koncih Slovenije).
9. druge naloge po dogovoru in v skladu z navodili vodstva.

Odgovornosti pri delu:

* odgovornost za delo s financami in namensko porabo sredstev za potrebe projektov;
* odgovorno ravnanje z informacijami in osebnimi podatki;
* odgovornost za pravilno vodenje različnih evidenc – dela, poslane pošte, arhiva, službenih poti in drugih aktivnosti v okviru svojega dela.

**Pričakujemo:**

* Organizacijske in komunikacijske sposobnosti
* Izjemno natančnost in vestnosti pri delu, predvsem na področju poročil in upravljanju s financami
* Poznavanje dela z računalnikom
* Sposobnost timskega dela
* Samoiniciativnost ter sposobnost samostojnega dela
* Poznavanje projektnega dela

1. **Navodila za prijavo in nadaljnji postopki:**

Zainteresirane kandidate pozivamo, da nam pošljejo:

* **PRIJAVO (**izpolnjen spodnji obrazec)
* **ŽIVLJENJEPIS** (zaželena oblika Europass)**,**
* **MOTIVACIJSKO PISMO**
* in **VAŠE REFERENČNE IZDELKE/DELA** (pisni izdelki: načrti projektov ali poročila o projektih oz. aktivnostih, ki ste jih (so)izvajali, in sicer s področij zaposlovanja mladih, participacije mladih in dela z mladimi)

najkasneje do **petka, 15. 1. 2021**  **s priporočeno pošto (na naslov: Sindikat Mladi plus, Dalmatinova 4, 1000 Ljubljana) ali osebno s pripisom: »RAZPIS – strokovni sodelavec / strokovna sodelavka«.**

Na podlagi prejetih vlog bomo opravili ožji izbor kandidatk in kandidatov in jih povabili k razgovoru in testu ter se na podlagi tega odločili o izbiri.

Sindikat Mladi plus si pridržuje pravico, da ne izbere nikogar od prijavljenih, če ne bodo ustrezali razpisnim pogojem v zadovoljivi meri ali če se projekt ne bo izvedel.

Vse, ki ste boste prijavljali na projekt vabimo, da se podrobno seznanite z našo organizacijo in pretekimi projekti:

* [www.mladiplus.si](http://www.mladiplus.si)
* [www.kažipot.si](http://www.kažipot.si)

1. Več o stopnjah in ravneh visokošolske izobrazbe je dostopno na spletni strani MIZŠ: <http://www.mizs.gov.si/si/delovna_podrocja/direktorat_za_visoko_solstvo/sektor_za_visoko_solstvo/stopnje_in_ravni_visokosolske_izobrazbe/>; in na spletni strani Statističnega urada RS: <https://www.stat.si/klasiusP/>. [↑](#footnote-ref-1)